Diari Oficial de la Generalitat Valenciana


Sumari del DOGV 2630, del 21-11-1995 (1995/836775)

ACORD de 30 d'octubre de 1995, del Govern Valencià, pel qual se suprimeixen els llocs de treball d'oficial major i viceinterventor de l'Ajuntament d'Alcoi.
-----------------------------------------------------------------------------------------------------------------------------------------------------------

### Dades del document

Número de DOGV
:   2630

Data del DOGV
:   21-11-1995

Secció del DOGV
:   ALTRES DISPOSICIONS

Número del document
:   1995/836775


Data del document
:   30-10-1995

Organisme emissor
:   Conselleria d'Administració Pública

Tipus de document
:   Acord

ACORD de 30 d'octubre de 1995, del Govern Valencià, pel qual se suprimeixen els llocs de treball d'oficial major i viceinterventor de l'Ajuntament d'Alcoi.   
El Govern Valencià, en la reunió del dia 30 d'octubre de 1995, adoptà l'acord següent:  
L'Ajuntament Ple d'Alcoi en sessió ordinària celebrada el dia 26 de gener de 1995 va acordar, per unanimitat de tots els assistents, l'amortització dels llocs de treball d'oficial major i de viceinterventor de la Corporació, reservats a funcionaris d'administració local amb habilitació de caràcter nacional, que es troben vacants en aquest moment.  
Mitjançant l'escrit de 2 de març de 1995, la Subdirecció General de la Funció Pública Local va comunicar l'esmentat acord plenari als efectes oportuns.  
L'article 2, apartat g) del Reial Decret 1732/1994, de 29 de juliol, sobre provisió de llocs de treball reservats a funcionaris amb habilitació de caràcter nacional estableix que els llocs de col·laboració són creats discrecionalment per les corporacions locals.  
L'article 159.1 del text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, en la redacció de l'article 64, apartat tres de la Llei 42/1994, de 30 de desembre, de Mesures Fiscals, Administratives i d'Ordre Social estableix que la competència d'execució en matèria de creació, supressió i classificació de llocs de treball reservats a funcionaris d'administració local amb habilitació de caràcter nacional correspon a les comunitats autònomes d'acord amb els límits de poblament, pressupost i altres circumstàncies generals i objectives que s'establesquen per via de reglament per l'Administració de l'Estat.  
L'article 9 del Reial Decret 1732/1994, de 29 de juliol, estableix que els expedients de classificació seran resolts per l'òrgan competent de la respectiva comunitat autònoma i les resolucions corresponents seran publicades en els diaris oficials. Aquestes publicacions seran remeses a la Direcció General de la Funció Pública i publicades conjuntament per aquesta en el BOE com a mínim amb caràcter trimestral.  
En l'àmbit de la Generalitat Valenciana l'article 37 en relació amb l'article 44 del Decret 210/1995, de 2 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, estableix que la Direcció General de Coordinació Institucional i Secretariat del Govern és l'òrgan competent per a la proposta sobre la classificació de llocs de treball reservats als funcionaris d'administració local amb habilitació de caràcter nacional i de la resta de funcions que l'Administració de l'Estat atribueix a aquesta comunitat autònoma en relació amb ells.  
Per tant, a proposta del conseller d'Administració Pública, el Govern Valencià  
ACORDA  
Suprimir els llocs de treball d'oficial major i viceinterventor de l'Ajuntament d'Alcoi, de conformitat amb l'acord adoptat el 26 de gener de 1995 pel Ple d'aquest Ajuntament i segons la normativa aplicable sobre provisió de llocs de treball reservats a funcionaris d'administració local amb habilitació de caràcter nacional.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 30 d'octubre de 1995  
El conseller secretari del GovernValencià  
JOSÉ JOAQUíN RIPOLL SERRANO